02007D0025 — SL — 09.11.2018 — 009.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B ODLOČBA KOMISIJE z dne 22. decembra 2006 glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost (notificirano pod dokumentarno številko C(2006) 6958) (Besedilo velja za EGP) (2007/25/ES) (UL L 008 13.1.2007, str. 29)

spremenjen z:









▼B

ODLOČBA KOMISIJE

z dne 22. decembra 2006

glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost

(notificirano pod dokumentarno številko C(2006) 6958)

(Besedilo velja za EGP)

(2007/25/ES)







Člen 1

Premiki iz tretjih držav

1. Države članice odobrijo premike živih hišnih ptic iz tretjih držav samo v primeru, če pošiljka ni sestavljena iz več kot petih ptic in:

(a) ptice prihajajo iz države članice OIE, ki je v pristojnosti regionalne komisije iz dela A Priloge I, ali

(b) ptice prihajajo iz države članice OIE, ki je v pristojnosti regionalne komisije iz dela B Priloge I, in:

▼M4

(i) so bile pred izvozom 30 dni izolirane na kraju odpreme v tretji državi, navedeni v delu 1 Priloge I ali delu 1 Priloge II k Uredbi Komisije 206/2010 ( 1 ), ali

▼M9

(ii) so po uvozu v namembno državo članico 30 dni preživele v karanteni v obratu, odobrenem v skladu s prvim odstavkom člena 6 Izvedbene uredbe Komisije (EU) št. 139/2013 ( 2 ), ali

(iii) so bile v zadnjih šestih mesecih in najpozneje 60 dni pred odpošiljanjem iz tretje države cepljene in najmanj enkrat ponovno cepljene proti aviarni influenci podtipov H5 in H7; uporabljena cepiva morajo biti odobrena za zadevne vrste v skladu z navodili proizvajalca, ali

(iv) so bile pred izvozom izolirane najmanj 10 dni in je bil zanje opravljen test za odkrivanje antigena ali genoma aviarne influence H5 in H7 na vzorcu, odvzetem ne prej kot tretji dan izolacije, kot je določeno v poglavju o aviarni influenci Priročnika diagnostičnih testov in cepiv za kopenske živali, kot ga redno posodablja OIE, in

▼M9

(v) so se premaknile v gospodinjstvo ali drugo prebivališče v Uniji ter se v 30-dnevnem obdobju po vstopu v Unijo niso smele vnesti na predstave, sejme, razstave ali druge prireditve za ptice, z izjemo premikov v odobrene karantenske objekte po njihovem uvozu v Unijo v skladu s točko (ii).

▼B

2. Skladnost s pogoji iz odstavka 1 potrdi v primeru pogojev iz odstavka 1(b)(ii) uradni veterinar v tretji državi odpošiljanja na podlagi izjave lastnika v skladu z vzorcem spričevala iz Priloge II.

3. Veterinarsko spričevalo spremljata izjava lastnika ali njegovega zastopnika v skladu s Prilogo III.

Člen 2

Veterinarski pregledi

1. Države članice sprejmejo ukrepe, potrebne za zagotovitev, da pri hišnih pticah, ki se premaknejo v Skupnost iz ozemlja tretje države, pristojni organi na vstopnem mejnem prehodu potnika v Skupnost preverijo dokumente in identiteto.

2. Države članice imenujejo organe iz odstavka 1, ki so odgovorni za take preglede, in o tem nemudoma obvestijo Komisijo.

3. Vsaka država članica sestavi seznam vstopnih mejnih prehodov iz odstavka 1 in jih pošlje drugim državam članicam ter Komisiji.

▼M9

4. Če taki pregledi pokažejo, da živali ne izpolnjujejo zahtev iz te odločbe, se uporablja člen 35 Uredbe (EU) št. 576/2013 Evropskega parlamenta in Sveta ( 3 ).

▼B

Člen 3

Ta odločba se ne uporablja za premike ptic, ki spremljajo svoje lastnike, iz Andore, ►M6 ————— ◄ Ferskih otokov, Grenlandije, Islandije, Lihtenštajna, Monaka, Norveške, San Marina, Švice in Vatikanske mestne države na ozemlje Skupnosti.

Člen 4

Države članice takoj sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.

Člen 5

Odločba 2005/759/ES se razveljavi.

Člen 6

Ta odločba se uporablja do ►M10 31. decembra 2019 ◄ .

Člen 7

Ta odločba je naslovljena na države članice.









PRILOGA I

DEL A

Države članice OIE, ki so v pristojnosti regionalnih komisij OIE iz člena 1(1)(a):

DEL B

Države članice OIE, ki so v pristojnosti regionalnih komisij OIE iz člena 1(1)(b):

— Afrika,

— Severna in Južna Amerika,

— Azija, Daljni vzhod in Oceanija,

— Evropa in

— Bližnji vzhod.

▼M4









PRILOGA II

►(2) M9

►(2) M9









PRILOGA III

IZJAVA

Spodaj podpisani lastnik ( 4 )/oseba, odgovorna za ptice, v imenu lastnika (4) izjavljam:

1. ptice spremljajo spodaj podpisano osebo in niso namenjene za prodajo ali prenos na drugega lastnika;

2. za ptice bo med netrgovskim premikom ostala odgovorna spodaj podpisana oseba;

3. v obdobju med veterinarskim pregledom pred premikom in dejanskim odhodom bodo ptice ostale izolirane od vsakega možnega stika z drugimi pticami;

4. (4) ali [ptice so bile zaprte v obratu najmanj 30 dni neposredno pred datumom odpreme in niso bile v stiku z drugimi pticami;] (4) ali [ptice so bile pred premikom 10 dni v izolaciji;] (4) ali [dogovorjena je 30-dnevna naknadna karantena ptic v karantenskem obratu kot je navedeno v ustreznem spričevalu; ter]

▼M9

5. ptice se morajo premakniti v gospodinjstvo ali drugo prebivališče v Uniji ter se v 30-dnevnem obdobju po vstopu v Unijo ne smejo vnesti na predstave, sejme, razstave ali druge prireditve za ptice, z izjemo premikov v odobren karantenski objekt po njihovem vstopu v Unijo.

▼M4







(Kraj in datum) (Podpis)